**Ирода Юсупова**

**(Гулистан, Узбекистан)**

**ЖАМИЯТНИНГ АСОСИЙ ТАЯНЧИ БЎЛГАН ОИЛАНИНГ СОҒЛОМ БОЛА ТАРБИЯСИДАГИЎРНИ**

Инсон шахсини шакллантириш оиладан бошланади. Оила мураккаб ижтимоий гуруҳ бўлиб, биологик, ижтимоий, аҳлоқий мафкуравий ва руҳий муносабатларнинг бирлашуви натижасида вужудга келади.Оила тор маишийтушунчаэмас, балки у ижтимоийжамоа. Шу сабаблиоилаларбирлашиб, жамиятниташкилэтади. Жамиятдагиўзгаришлароилагатаъсириникўрсатганидек, оиладагиўзгаришларҳамжамиятгаўзтаъсириниўтказади.

Буни биз Ўзбекистон Республикасининг биринчи Президенти И.А.Каримов томонидан 2014 йилни “Соғлом бола йили” деб эълон қилиниши мисолида кўришимиз мумкин. Шу муносабат билан ҳукуматимиз томонидан “Соғлом бола йили” Давлат дастури ишлаб чиқилиб оилада ёшлар тарбиясига эътиборни кучайтирди ва оилаларни мустаҳкамлаш билан боғлиқ масалаларни ечимини топишга хизмат қилди. Ўзбекистон Республикасининг биринчи Президенти **И.А.Каримов айтганларидек: "…ҳаммамизга аён бўлиши табиийки, оила соғлом экан-жамият мустаҳкам, жамият мустаҳкам экан-мамлакат барқарордир".**Оила давлатнинг, жамиятнинг асосий таянчи экан, унинг мустаҳкамлиги, тинч-тотувлиги, фаровонлиги ва барқарорлигидан жамият манфаатдордир. Оилада маънавий ва жисмоний етук авлодни тарбиялаш, ёшларни оилавий ҳаёт қуришга тайёрлаш, замонавий касб-ҳунар сирлари билан қуроллантириш лозим. Шуни унутмаслик лозимки, фарзандларимизнинг ҳар томонлама камол топиши учун қулай шароитлар яратилсагина, оила тарбияси муваффақиятли бўлиши мумкин. Ёш авлод ҳаётининг кўп қисми оилада ўтади. Шу боисдан турмушнинг мураккаб муаммолари билан оилада танишадилар. Оиладаги мавжуд анъаналар, урф-одатлар, расм-русумлар ва маросимларнинг ижобий таъсирида йигит-қизлар аста-секин камол топиб борадилар. Анъана ва маросим тарбиянинг қудратли қуролига айланади. Келажагимизнинг бундай бўлиши ҳозирги кунда биз тарбиялаётган ёшларга боғлиқ. Бу қонуният оиланинг тарбия борасидаги фаолиятига ҳам боғлиқ.Оилавий тарбиянинг мураккаблиги шундаки, ҳар бир оила ўзига хос бир олам, у тарбия ишида ҳам ўзига хос хусусиятларни намоён қилади. Оилавий тарбия ижтимоий тарбия билан узвий алоқада бўлсагина, ўсиб келаётган ёш авлод фаровонлигини таъминлаши мумкин. Оила тарбияси ота-оналарга педагогик билимлар бериш, оилавий тарбия бўйича ютуқлар, тажрибалар алмашиши, ота-оналарни тарбиявий ишларга қизғин жалб қилишга ҳам боғлиқдир. Ҳар бир ота-она ўз фарзандларини тарбиялаш борасидаги бурч ва масъулиятларини чуқур англашларига боғлиқдир. Бундан ташқари нормал оилавий муҳит, ота-онанинг обрўси, тўғри кундалик режа, боланинг китоб ўқишига, меҳнат қилишига ўз вақтида жалб қилишлари ҳам муҳим муваффақият гаровидир. Оилада ота ёки онанинг йўқлиги ёки кетиб қолиши тарбияга жуда катта зарар кўрсатади. Уларнингболагаберадигантарбиявийтаъсири кучи йўқолади. Оилатарбиясидагимувозанатбузилади. Бундайшароитда бола қалбиқаттиқжараҳотланади. У тажанг, сержаҳл, қўпол, дағалбўлибқолади, катталаргаишонмайқўяди. Ўқишиҳампасайибкетади.Оила тарбиясидаги муаммолардан бири ёлғиз фарзандни тарбиялашдир. Бундай шароитда бола фақат катталар даврасида бўлади. Ўзига яқин ёшдаги болалар билан муомала қилиш имконияти бўлмайди. Оилада кўп бола бўлса, улар бир-бирини тарбиялайди. Бундан ташқари оиладаги келишмовчиликлар, ота-оналар билан болалар ўртасидаги тенгсизликка асосланган муносабатлар, айрим ота-оналарнинг маданият ва маълумотининг нисбатан паст савияда эканлиги тарбияга халақит беради, оилавий муҳитда қарама-қаршиликлар, ўзаро келишмовчиликларни вужудга келтиради. Оила тарбияси уйдаги омилларга диққатини қаратмоғи лозим. Жумладан, оилада руҳий хотиржамлик, самимийлик муносабатлари шаклланган бўлиши, ота-она обрўси юқори бўлиши, болаларга талаб қўйишда оиладаги катталар ўртасидаги бирликни сақланиши, бола шахсини меҳнатда тарбиялашга алоҳида эътибор бериш, болани севиш ва иззатини жойига қўйиш, оилада боладаги ўзгаришларни кузатиб бориш, боладаги мустақилликка интилишни ва ташаббускорлик сифатларини қўллаб-қувватлаш кабилардир. Оила тарбиясида ота-она обрўси муҳим тарбиявий аҳамиятга эгадир. Бу обрўни эса ибратли ҳулқи, аҳлоқи, интизоми ва ишбилармонлиги билан қўлга киритадилар. Обрў орттиришда энг аввало, ибрат-намуна муҳим рол ўйнайди.

Оилада ота-оналарнинг кузатувчанлиги, сезгирлиги, ҳозиржавоблиги муҳим аҳамиятга эгадир. Уларнинг одилона меъёрли талабчанлиги обрў орттиришнинг муҳим йўлларидан биридир. Тарбия жараёни зерикарли, қуруқ ҳақиқатгўйликдан иборат бўлиб қолмаслиги лозим. Ўзбек оиласи тарбиясида, айниқса, отанинг обрўси катта аҳамиятга эгадир. Аёли, болалари олдида обрўга эга бўлган ота, жамоат орасида ҳам обрў топади. Ота-она фарзандлари нигоҳида энг буюк кишилардир. Шунинг учун энг яхши сифатлари билангина обрў қозонишлари керак. Инсоний фазилатлар соҳиби бўлган ота-она ўз фарзандлари тамонидан бир умр эъзозланади.

Бола тарбиясининг туб моҳиятини тушунган ҳар бир ота-она оила билан мактаб ўртасидаги ҳамкорликни мустаҳкамлашга интиладилар.Бола мактабга кириб, то уни тамомлаб чиққунга қадар ота-она мактаб билан яқин алоқа ўрнатиб, фарзандининг ўзлаштириши, ҳулқ-атворидан ҳамиша хабардор бўлиши, тарбия масалалари бўйича синф раҳбари, тўгарак раҳбари билан маслаҳатлашиб, уни дарсдан сўнг нима билан машғуллигидан хабардор қилиши лозим. У ўз навбатида синф раҳбари ҳам боланинг ўқиши, одоби, ҳулқи, ўзини тута билиши ҳақидаги маълумотларни ота-онага етказиш, зарурат туғилганда ҳосил бўлган муаммоларни биргаликда ҳал қилиш зарур. Шундагина ўқувчи олдига бир талаб қўйилишига эришилади. Боласи мактабга борган, ота-она мактаб, яъни шу жамоанинг аъзосига айланади. Шу сабабли ота-оналар мактабнинг ижтимоий ҳаётида фаол қатнашишлари шарт.Синф раҳбари ҳам ўз ўқувчисининг оиласи билан мустаҳкам ҳамкорликни йўлга қўймоғи лозим. Ота-оналар маҳалла фаоллари билан тарбия соҳасида ҳамкорлик қилишлари зарур.

Хулоса қилиб айтиш мумкинки, ҳозирги иқтисодий, ижтимоий ўзгаришлар шароитида оилавий тарбия масалаларига эътибор янада кучайиб, долзарб мавзуга айланмоқда.Оила деб аталмиш аравани тортиб бораётган эр ва хотиннинг бир-бирига елкадош бўлишини, ўзаро одобларини, бир-бирига бўлган меҳрибонликларини кўрган фарзандлар улардан ўрнак оладилар ва уларга ўхшашга ҳаракат қиладилар.Чунки фарзанд айтган насиҳатингизни эсидан чиқариши мумкин, аммо кўрганини ҳеч қачон эсидан чиқармайди.Оилада фарзанд тарбиясининг бу жиҳатини ҳеч қачон эсдан чиқармаслик зарур.

Оилани ҳар томонлама қўллаб-қувватлаш, ёшларни Ватанга муҳаббат ва миллий урф-одатларимизга ҳурмат руҳида тарбиялаш ва жамиятда соғлом турмуш тарзини қарор топтириш жамиятимиз таянчи бўлмиш оила институтининг улуғвор мақсадларида мужассамдир. Борлиқнинг эркаси ҳисобланмиш одамзотнинг ҳаётдаги энг катта кашфиётлардан бири оилавий турмуш десак бу муболаға бўлмас. Инсоният ҳаётини, турмушни айни вақтда жамиятни оиласиз тасаввур қилиб бўлмайди. Табиатнинг улуғ бирликларидан саналган оилада сир-синоат мўл. Оилани мустаҳкамлаш, асраб-авайлаш ҳаётдай зарурдир. Оилани мустаҳкамлайдиган томонлардан бири меҳр-муҳаббат, ўзаро хурмат ва садоқатлиликдир.Оиладаги эр-хотин муҳаббати, улар ўртасидаги садоқатда хислат катта, каромат мўлдир.Бола туғилибоқ ўз онаси ва отасини кўради. У ўзининг дастлабки мулоқотини ота-онаси билан бошлайди. Бунинг учун оиладаги психологик муҳит, оила аъзолари ўртасида бир-бирларига ҳурмат бўлиши бола тарбиясига катта таъсир этади.Инсон боласи ёшлигидан яхши ва ёмон одатларнинг қайси бирига кўникиб, ўрганиб қолса, бу кўникма уни бир умр тарк этмайди.

Мамлакатимизнинг жаҳон миқёсида тутган ўрни, унинг иқтисодий ва интеллектуал салоҳияти, фан ва маданият тараққиётига қўшган хиссаси халқимизнинг турмуш даражаси билан белгиланади.Турмуш даражасининг асосий негизи эса оиладир. Жамият маънавий ва аҳлоқий жиҳатдан соғлом, мустаҳкам оила бўлишидан манфаатдордир. Шу сабабли оилани мустаҳкамлаш, болалар тарбияси, шунингдек, уларнинг турмуш шароитини яхшилаш, давлат аҳамияти даражасида қаралмоқда. “Оила жамиятнинг асосий бўғинидир ҳамда жамият ва давлат муҳофазасида бўлиш хуқуқига эга” - деб белгилаб қўйилганЎзбекистон Республикаси Конституциясида.Маънавий бой, аҳлоқан етук, интеллектуал ривожланган, чуқур билимли, жисмонан бақувват, хар томонлама камол топган шахс ҳам аввало соғлом турмуш тарзи қарор топган оилада шаклланади.Оилада эса ўзбек халқининг минг йиллар давомида мустаҳкамланиб келган маънавий илдизлари мужассамлашган бўлади. Ўзбек халқи бой маданиятига эга бўлган қадимий халқлардан биридир.

Оиланинг муқаддас бурчи соғлом фарзандни дунёга келтиришдир. Аммобубиланоилачегараланмайди, балки фарзандтарбиясиҳамунинг чекида. Оилавий тарбиянинг ўзига хос хусусиятларини таъсир қилиш омилларини ҳисобга олмасдан туриб, бола тарбиясини оилада яхши йўлга қўйиш мумкин эмас. Бунингучунаввалоота-оналарватарбиячиларнингўзларитарбияланганбўлишларилозим.

Ўзбекистон Республикасининг биринчи Президенти И.Каримов ўзининг “Юксак маънавият – енгилмас куч” асарида “Ҳар қайси миллатнинг ўзига хос маънавиятини шакллантириш ва юксалтиришида, ҳеч шубҳасиз, оиланинг ўрни ва таъсири беқиёсдир. Чунки инсоннинг энг соф ва покиза туйғулари илк ҳаётий тушунча ва тасаввурлари биринчи галда оила бағрида шаклланади. Боланинг характерини, табиати ва дунёқарашини белгилайдиган маънавий мезон ва қарашлар яхшилик ва эзгулик, олийжаноблик ва меҳр-оқибат, ор-номус ва андиша каби муқаддас тушунчаларнинг пойдевори оила шароитида қарор топиши табиийдир”, деб таъкидлаган эдилар.

**Адабиётлар:**

1.Каримов И.А. Юксак маънавият – енгилмас куч. –Т.: Маънавият, 2008.

2.Каримов И.А. Она юртимиз бахту иқболи ва буюк келажаги йўлида хизмат қилиш – энг олий саодатдир. – Т.: Ўқитувчи, 2015.

3.Жуманова С. Фарзандлари соғлом юрт қудратли бўлур // Маърифат, 2013.- №99

5.Қуронов М. Қудратли элнинг болалари соғлом бўлур // Маърифат, 2014.-№3

6.Нуркедиева Д.А., Чичерина Я.Е. Илк, мактабгача ва кичик мактаб болаларини психолигик, педагогик ва логопедик текшириш. Тошкент- 2007.